
מדינת ישראל

משרד המשפטים



הממונה על חוק חופש המידע

	ירושלים, ז  שבט   תשע"ה 

	27 ינואר , 2015

	בתשובתך נא ציין:

	תיק מס' ת/ 163


שלום רב, 

הנדון: בקשה לפי חוק חופש המידע, התשנ"ח-1998.
מכתבך מיום 24/11/2014
לאחר בדיקת כלל בקשתך הנני להשיבך כדלקמן:

בקשתך בסעיפים 1א' ו1ב' לבקשה נדחים מכח סעיף 8(5) לחוק חופש המידע, התשנ"ח-1998 (להלן: "החוק") שכן מדובר במידע שנוצר בהנהלת בתי המשפט ויש בידך לפנות אליהם ישירות בעניין זה. 

לעניין בקשתך בסעיפים 1ג' ו- 1ד' לבקשה הנני להשיבך כדלקמן:

בסעיפים אלו התבקש על ידך מידע מנציבות תלונות הציבור על שופטים (להלן: "הנציבות") בנוגע לתלונות שהוגשו על שופטי בית המשפט לענייני משפחה בבאר שבע ותלונות על שופטי בית המשפט השלום בבאר שבע וזאת לשנים 2008-2014 ובחלוקה לפי שמות השופטים ולפי השנים. 

בתחילת בחינת הבקשה עלתה הסברה כי המידע המבוקש על ידך לא חל עליו החוק מכח החריג שנקבע בסעיף 14(12) לחוק הקובע שהוראות החוק לא יחולו על הנציבות  לגבי בירור תלונה על שופט לפי חוק נציב תלונות הציבור על השופטים, התשס"ב-2002 (להלן: "חוק נציב תלונות הציבור") אולם השאלה האם המידע המבוקש על ידך נכנס לגדר זה נשארה בצריך עיון. 

סעיף 13(א)  לחוק נציב תלונות הציבור קובע כי: " הנציב, עובדי הנציבות וכל אדם אחר שבעזרתו מבצע הנציב את תפקידיו חייבים לשמור בסוד כל ידיעה שהגיעה אליהם עקב עבודתם, לא לעשות בה שימוש ולא לגלותה לאחר, אלא לשם ביצוע תפקידיהם לפי חוק זה; העובדים יחתמו על כתב שמירה על סודיות עם תחילת עבודתם". וע"כ בקשתך נדחית מכח סעיף 9(א)(4) לחוק הקובע כי רשות ציבורית לא תמסור מידע אשר אין לגלותו ע"פ כל דין  

הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו.

אוסיף כי סעיף 13(ג) לחוק נציב תלונות הציבור קובע כדלקמן: " הנשיא והשר כאחד רשאים להתיר פרסום פרטי תלונה מסוימת על שופט, כולם או חלקם, שהטיפול בה הסתיים" ולעניין זה 

אפנה אותך לסעיף 20 לחוק הקובע כי "אין בהוראות חוק זה כדי לגרוע מתוקפו של חיקוק המחייב, המתיר, האוסר או המסדיר באופן אחר גילוי או מסירה של מידע שבידי רשות ציבורית.  















 

                                                                                                                    בכבוד רב,

מיכל טנא, עו"ד

מנהלת היחידה לפניות הציבור







      והממונה על חוק חופש המידע
העתק: נציבות תלונות הציבור על שופטים 

ת.ד. 2350 ירושלים 9102202 טלפון : 02-5425555 פקס' : 02-6467085

